Georg Andersen

Georg Arnfinn Andersen () er ein norsk politimann og tidlegare kulestøytar og diskoskastar frå Arendal. Han vann bronsemedaljen i kulestøyt under EM i friidrett 1990. Mellom 1987 og 1995 vart han fire gongar noregsmeister i kulestøyt, både i 1988 og 1990 fekk han kongepokalen for beste prestasjon under meisterskapen. I sine år som friidrettsutøvar representerte han både Idrettsklubben Grane, Idrettsklubben Tjalve og Urædd. Han er far til friidrettsutøvaren Stian Andersen.

Aktiv
Andersen deltok i fleire internasjonale meisterskap frå 1986 av. Etter gode plasseringar i innandørsmeisterskap, tok han bronsemedaljen under EM i friidrett i Split på seinsommaren 1990. Med eit kast på 20,71 m var han nær sitt toppnivå og kunne lite gjere med austtyskarane Ulf Timmermann og Oliver-Sven Buder.

Under VM i friidrett 1991 i Tokyo vart Andersen tildelt sølvmedaljen i kulestøyt, men mista medaljen då han testa positivt for doping. Den positive testen på anabole steriodar kom etter ei prøve han gav over ein måned før VM-tevlingane i Tokyo.

Han gjorde comeback etter at utestenginga var over og kvalifiserte seg til VM i Göteborg i 1995, men makta ikkje kvalfisere seg til finalen. Etter 1996-sesongen la han opp.

Medaljar og plasseringar i internasjonale meisterskap
EM 1986: Nr 10 i kulestøyt
OL 1988: Nr 10 i kulestøyt
EM 1990: Bronsemedalje i kulestøyt
VM 1991: Diskvalifisert frå sølvplass i kulestøyr
EM 1995: Utslått i kvalifiseringa

Medaljar norske meisterskap
1983: Bronse i diskos
1984: Bronse både i kule og i diskos
1985: Sølv i diskos
1986: Sølv i diskos og bronse i kule
1987: Gull i kule og bronse i diskos
1988: Gull i kule; kongepokal for vinnarstøytet på 20,63 m
1989: Sølv i kule
1990: Gull i kule; kongepokal for vinnarstøytet på 20,80 m
1995: Gull i kule

Sin personlege rekord i kulestøyt på 20,86 meter sette Andersen i Malmö i 1990, men innandørs har han støytt 20,98 m. Hans pers i diskoskast er på 62,10 meter og frå 1986.

Kjelder

Denne artikkelen bygger på «Georg Andersen» frå ,  den 21. juli 2012.  
Sportsboken, aktuelle årgangar

Bakgrunnsstoff


Kategori:Norske kulestøytarar
Kategori:Norske diskoskastarar
Kategori:Norske politifolk
Kategori:Kongepokalvinnarar i friidrett
Kategori:Noregsmeistrar i friidrett
Kategori:Norske deltakarar under sommar-OL 1988
Kategori:Friidrettsutøvarar under sommar-OL 1988
Kategori:Dopingsaker i friidrett
Kategori:Folk frå Arendal